केन्द्र सरकार उप्पर बिहार दे कन्नै भेदभाव पूर्ण रवैया अपनाने दा अरोप लांदे होई मुक्खमंत्री ने गलाया जे निवेश दे जेह्‌ड़े प्रस्ताव आए न ओह् केन्द्र सरकार दी बजह् कन्नै लटकोए दे पेदे न। उनें गलाया जे वित्तीय मामलें च राज्य दा जेह्‌ड़ा हक्क बनदा ऐ उसी बी देने च केन्द्र सरकार ने केईं मौकें उप्पर आनाकानी कीती। कुमार ने गलाया जे इन्ना गै नेईं केईं बारी ते बिहार कन्नै ताल्लुक रक्खने आह्‌ले केन्द्र सरकार दे किश ‘ताकतवर नेताएं’ ने बी जानीबूज्झियै राज्य दे बकास च अवरोध पैदा कीते।